Guillermo García-López

Guillermo García-López (s. 4. kesäkuuta 1983 La Roda) on espanjalainen tennispelaaja. Parhaimmillaan hän on ollut ATP-listan sijalla 23.

Tennisura 
Toukokuussa 2009 hän otti uransa ensimmäisen ATP-turnausvoiton Austrian Openissa. Turnauksen finaalissa hän voitti Julien Benneteaun 3–6, 7–6(1), 6–3. Maaliskuussa BNP Paribas Openissa García-López voitti turnauksen toisella kierroksella turnauksen kahdeksanneksi sijoitetun Marin Čilićin ja kolmannella kierroksella 26:nneksi sijoitetun Thomaz Belluccin. Neljännellä kierroksella Juan Monaco voitti García-Lópezin.

Vuonna 2010 syys-lokakuun vaihteessa García-López voitti Thailand Openin välierässä maailmanlistan ykkösen, Rafael Nadalin ja finaalissa Jarkko Niemisen luvuin 6–4, 3–6, 6–4.

Viimeisimmät kaksinpelin ATP-turnausvoittonsa García-López on saavuttanut Casablancassa vuonna 2014 sekä Zagrebissa ja Bukarestissa vuonna 2015. Nelinpelissä hänellä on kolme turnausvoittoa.

Lähteet 
 Guillermo García-López ATP:n sivuilla

Aiheesta muualla 

 Guillermo García-Lópezin kotisivut

Espanjalaiset tennispelaajat
Vuonna 1983 syntyneet
Elävät henkilöt